: PINOTAGE PROE DIE BESTE met Beyers Truter, Etienne Louw, Abrie Beeslaar, De Wet Viljoen, Pietman Geldenhuys
Ter viering van Pinotage-wyn, as ’n eg Suid-Afrikaanse produk, bied ABSA in samewerking met die Pinotage Assosiasie twee onvergeetlike aande aan. Proe die Beste, soos hierdie heerlike eet, proe en kuiergeleenthede bekend staan, word hierdie jaar by Die Boer Restaurant-teater in Durbanville, aangebied.
Bekende wynmakers soos, Beyers Truter (Beyerskloof), Etienne Louw (Altydgedacht), Abrie Beeslaar (Kanonkop) en De Wet Viljoen (Neethlingshof) sal die Pinotage Assosiasie verteenwoordig en oor hul wyne gesels en soms kom die stories met ‘n ompad by die wyn uit. Glo my die manne weet nie net van wyn nie, hulle ken van praat ook. Niks soos ‘n goeie wyntjie om jou aan die gesels te kry nie.
Die Boer restaurant teater is bekend vir sy uistekende kos. Chef Jean Louis Geldenhuys is reeds 11 jaar by die Boer teater en hy het met gewilde Suid-Afrikaanse bestanddele, ’n spyskaart saamgestel wat elke wyn komplimenteer.
En vir die geleentheid het ons vir Pietman Geldenhuys, bekende sanger, storieverteller en wynliefhebber na die tafel genooi. Pietman sal die kos- en wynproe afwissel met liedjies en van sy skreeusnaakse vertellinge.
Chef Jean Louis Geldenhuys (die Boer)
4 heerlike disse deur Chef Jean Louis gaan elk saam met 2 wyne bedien word en die wyne waarna jy kan uitsien is:
KELDER OESJ WYN
Neethlingshof 2016 Neethlingshof Pinotage
Neethlingshof 2016 Neethlingshof Owl Post Pinotage
Altydgedacht 2015 Altydgedacht Pinotage
Altydgedacht 2015 Orpheus and the Raven no 42 Cape Blend
Kanonkop 2016 Beeslaar Pinotage
Kanonkop 2016 Kadette Pinotage
Beyerskloof 2006 Beyerskloof Pinotage
Beyerskloof 2015 Beyerskloof Synergy
‘n Heerlike aand van kwaliteit Suid Afrikaanse kos en wyn en kuier.
Bespreek NOU by 021 979 1911 of 082 5741651 of aanlyn by www.dieboer.com.
PINOTAGE PROE DIE BESTE met Beyers Truter, Etienne Louw, Abrie Beeslaar, De Wet Viljoen, Pietman Geldenhuys
2017-10-10 - R 450 per ticket